אגלאוניקה

אַגלַאוּנִיקֶה (ביוונית עתיקה: Ἀγλαονίκη, הלחם של αγλαὸς שמשמעו "זוהר" ו-νίκη "ניצחון") נקראה גם אַגַנִיקָה מתֶסַלְיָה והייתה אסטרונומית ותאומטורגית (מכשפת) יווניה מהמאה השנייה או הראשונה לפני הספירה. יש הטוענים כי היא הייתה האסטרונומית הראשונה בהיסטוריה.<ref name=":3" /> אגלאוניקה מוזכרת כבר בכתביו של פלוטרכוס<ref></ref> ובסקוליה לאפולוניוס מרודוס כאסטרונומית וכבתו של הגטור (הגמון) מתסליה. היא נחשבה למכשפת בשל הצהרתה על יכולתה "להוריד את הירח מהשמים" (καθαιρεῖν τὴν σελήνην: kathaireĩn tìn selénen) אשר פורשה - תחילה על ידי פלוטרכוס ולאחר מכן על ידי אסטרונומים מודרניים - במשמעות של יכולת חיזוי הזמן והאזור הכללי בו יתרחש ליקוי ירח.

== אסטרונומיה וכישוף ==
אגלאוניקה נולדה בתסליה וחיה בה.<ref name=":3"></ref> הדעות לגבי תקופת פעילותה חלוקות. יש המתארכים למאה החמישית לפני הספירה ויש המאחרים ומעריכים בסביבות שנת מאתיים לפני הספירה.<ref name=":3" />

פלוטרכוס כתב כי היא הכירה היטב את תקופות הירח המלא שבו הוא נתון לליקוי, והשתמשה ביכולתה לחזות את הזמן שבו הירח אמור להתכסות בצל כדור הארץ כדי לגרום לקהל הנשים הצופות בליקוי להאמין שהיא משכה את הירח מהשמיים.<ref></ref><ref name=":0" /><ref></ref> היא כונתה "המכשפה מתסליה", כיוון שבגלל האמונות הטפלות שרווחו באותה תקופה, כל האסטרונומים שידעו לחזות ליקויים נחשבו כמכשפים או קוסמים בעלי יכולת "להעלים את הירח".<ref name=":3" />

אך יכולתה, כמובן, לא הייתה קסם או כישוף. היא הכירה את מחזוריות סארוס , המחזוריות של כ-18 השנים שהתגלתה על ידי הבבלים, שמשמשת לחיזוי הזמן והמקום של ליקויי חמה וליקויי לבנה.<ref name=":3" /><ref name=":1"></ref> אביה של אגלאוניקה איפשר לה ללמוד אסטרונומיה בבלית וזה הידע בו השתמשה כדי לחזות במדויק את הליקויים.<ref name=":3" /> ליקויי ירח רבים מביאים לא להיעלמותו לכאורה של הירח - כפי שמצוין בדיווחים על 'העלמת הירח' של אגלאוניקה - אלא בשינוי צבעו של הירח (במבט מכדור הארץ) לגוון כהה או דומה לנחושת.

== נראות הירח בזמן ליקוי ==
סולם דנג'ון משמש למדידת בהירות יחסית של ליקוי ירח ומבוטא כמספר L המצוי בין 0 ל-4. רק ברמה L0 יחווה הצופה החשכה מלאה של הירח, וזהו מאורע נדיר. ברוב ליקויי הירח, הוא פשוט מקבל גוון אדמדם ולא נעלם לחלוטין. העלמות מלאה של הירח נצפתה בעת האחרונה בליקוי של 30 בדצמבר 1963 .<ref name=":0" /> בהיסטוריה הרחוקה, היה דיווח של קיקרו על ליקוי שכזה בשנת 63 לפני הספירה ועל ידי פלוטרכוס בשנת 168 לפני הספירה.<ref name=":0" /> חוקרים מנסים ליישב את הסתירה בין הקהל שהאמין שאגלאוניקה משכה את הירח אליה ובכך העלימה אותו מהשמיים, לבין האסטרונומים המצביעים על ההסתברות הנמוכה לקיומם של ליקויים רבים ברמת L0 שוב ושוב במשך תקופת פעילותה של אגלאוניקה. יש המציינים כי המקורות העתיקים הדנים באגלאוניקה אינם מתארים שינוי צבע לאדמדם ואף אינם מתארים קושי לשכנע את הצופים שהיא הצליחה להעלים את הירח, מכאן שהירח אכן הוחשך לחלוטין בזמן הליקוי. עוד חיזוק לטענה כי הירח אמנם נתפס על ידי הקהל של אגלאוניקה כנעלם, היא הטענה כי מות אחד מקרוביה של אגלאוניקה לאחר "הופעה" מוצלחת של משיכת הירח הווה עונש על מעלליה.<ref name=":0" /> כיוון שמחקרים בעומק הקרחונים של גרינלנד לא תומכים באפשרות שהייתה תקופה של מספר עשורים רצופים של פעילות געשית שתרמה להחשכת הליקויים בתקופת אגלאוניקה, עלתה ההשערה שבמאה הראשונה והשנייה לפני הספירה הייתה תקופה שבה הירח נראה כהה משמעותית במהלך מספר ליקוי לבנה עקב שינויים בפעילות השמש שפגעו בבהירותה.<ref name=":0"></ref>Danjon scale}} משמש למדידת בהירות יחסית של ליקוי ירח ומבוטא כמספר L המצוי בין 0 ל-4. התמונה מימין היא ברמת L4 בעוד התמונה משמאל היא של L2. 'ירח נעלם' מהסוג שחזתה אגלאוניקה ידורג כ־L0.

== השפעה תרבותית ==
* שמה של אגלאוניקה מוזכר בפתגם יווני בהקשר לשחצנות המיוחסת לה: "כן, כפי שהירח מציית לאגלוניקה".<ref name=":2"></ref>

תמונת [[מכ"ם של שלושה מכתשים על נוגה, הימני מבניהם נקרא אגלאוניקה, וקוטרו 65 קילומטר. התמונה צולמה על ידי הגשושית מגלן.]]
* ב-1991 האיגוד האסטרונומי הבין-לאומי נתן את השם אגלאוניקה לאחד המכתשים על פני נוגה.<ref name=":1" /><ref></ref>
* אגלאוניקה היא האסטרונומית הראשונה המוזכרת בשיר "מכתב מקרולין הרשל" מאת המשוררת סיוו סדרינג .<ref name=":3" />
* אגלאוניקה היא דמות בסרט "אורפיאוס" של ז'אן קוקטו, שם היא מוצגת כחברתה של אורידיקה ומנהיגת ליגת הנשים.<ref></ref>
* אגלאוניקה היא דמות בולטת ביצירת האמנות של ג'ודי שיקגו הקרויה מסיבת ארוחת הערב, מיוצגת כאחד מ-999 השמות בקומת המורשת המוצגת במוזיאון ברוקלין שבניו-יורק.<ref></ref>

== ביקורת ==
יש הטוענים לעדויות מוקדמות לקיומן של מספר מכשפות היכולות "להוריד את הירח מהשמיים", שהיו פעילות בתסליה בין המאות השלישית והראשונה לפני הספירה, אולם חוקרים אחרים טוענים שזו פשוט הכללה על יכולתה של אגלאוניקה עצמה כך שהיא הייתה בעלת יכולת ייחודית בסביבתה.<ref name=":0" /><ref name=":1" />

בניגוד לקביעה השכיחה כי אגלאוניקה הייתה אסטרונומית הראשונה בהיסטוריה,<ref name=":3" /><ref name=":2" /> יש החולקים על כך ונוקבים במקום זאת בשמה של הכוהנת השומרית של אל הירח, אנהדואנה.<ref name=":2" />

== ראו גם ==
* היסטוריה של האסטרונומיה
* נשים במדע
* ליקוי ירח

== לקריאה נוספת ==
* הנשים הבלתי נשכחות (אנגלית: The Unforgotten Sisters: Female Astronomers and Scientists before Caroline Herschel) מאת גבריאלה ברנרדי וג'ים ווילקי, ספר המתאר מדעניות ואסטרונומיות, בניהן אנהדואנה משומר ואגלאוניקה (באנגלית).<ref></ref>

== קישורים חיצוניים ==

* [https://www.ehu.eus/~mtwmastm/Mujeres%20matematicas_AE_2013.pdf איורים של אגלאוניקה] (עמודים 7-8, טקסט בספרדית)

== הערות שוליים ==

קטגוריה:אסטרונומיות
קטגוריה:מדעניות יווניות
קטגוריה:היסטוריה של האסטרונומיה